Kuusjärvi (Muurame)

Kuusjärvi on Keski-Suomessa Muuramen ja Jyväskylän Korpilahden rajalla Saukkolan lähellä sijaitseva järvi.

 Maantietoa 
Järven pinta-ala on 106 hehtaaria eli 1,1 neliökilometriä, se on 3,7 kilometriä pitkä ja 750 metriä leveä. Se sijaitsee maastoltaan vaihtelevalla alueella, jossa on paikoin yli 180 metrin korkuisia mäkiä. Järvellä on kartan mukaan 6 saarta, joista suurin on sen eteläosassa sijaitseva Vasikkasaari. Järven rantaviivan pituus on 12,1 kilometriä. Rannat ovat paikoin tiheään rakennettuja sekä lännessä Saukkolassa että idässä Riskoperällä.

 Kalasto 
Vuosien 2005 ja 2014 välillä Kuusjärveen istutettiin 11 275 kuhaa ja 1 500 siikaa.Eloranta & Perämäki, s. 30.

 Vesistösuhteet 
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Kuusjärven alueeseen (14.285) se kuuluu. Järven suurin tulouoma on Vispiläjoki, joka alkaa Iso-Lampsista ja laskee järven pohjoispäähän. Vispiläjokeen laskevat myös muun muassa Marjojärven, Saarijärven ja Ylä-Maksingan vedet. Lännestä järveen laskee Pitkäjärven laskuoja Niittulammen ja Pahalammen kautta, sekä etelämpää Nälköjärven laskuoja. Myös Valkonen ja Tarkkalampi sijaitsevat Kuusjärven valuma-alueella, mutta niillä ei ole avoimia laskuojia. Kuusjärven oma laskujoki on sen kaakkoispäästä alkava Myllyjoki, joka laskee Muuratjärveen. Kuusjärven vedenpinnan korkeus on 100,3 metriä mpy., joten pudotusta Myllyjoelle kertyy noin 10,2 metriä.

Kuusjärven pinnankorkeutta säännöstellään Myllyjoessa olevalla padolla. Nykyinen vuonna 1989 rakennettu pato on alentanut järven pinnankorkeutta jonkin verran, sillä sen keskiylikorkeus määritettiin padon rakennuksen aikana todellista alemmaksi. Rannat ovat kasvaneet tämän vuoksi jonkin verran umpeen.Eloranta & Perämäki, s. 20.

 Lähteet 

 Viitteet 

Luokka:Kuusjärven alue
Luokka:Botin luomat artikkelit
Luokka:Muuramen järvet
Luokka:Korpilahden järvet
Luokka:Korkeusjärjestelmän muutoskohde